**6. NASTANEK POLITIČNIH STRANK**

**Pričakovani dosežki/rezultati ⇨ kriteriji za samopreverjanje znanja**

**Pri učenju in preverjanju znanja si lahko pomagaš z obrazcem – semafor, ki ti omogoča samopreverjanje znanja o snovi Nastanek političnih strank. Svoje znanje pa lahko še dodatno samopreveriš s pomočjo opisnih kriterijev.**

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na znanje in razumevanje zgodovinskih dogodkov, pojavov, procesov, konceptov so, da: |  |  |  | Utemeljitev, pojasnilo, komentar ⇨ načrt učenja za naprej |
| Razložim pot od kulturno-političnih krogov (društev) do prvih političnih strank na Slovenskem. |  |  |  |  |
| Na podlagi besedila opišem programska izhodišča katoliške stranke. |  |  |  |  |
| Na podlagi besedila analiziram ideje krščansko-socialnega gibanja ter zapišem opažanja. |  |  |  |  |
| Pojasnim nazore slovenskih liberalcev in jih primerjam s sodobnimi ter zapišem ugotovitve. |  |  |  |  |
| Pojasnim politične nazore in socialne zahteve JSDS in jih primerjam z aktualnimi razmerami v Sloveniji ter zapišem ugotovitve. |  |  |  |  |
| Primerjam programe vseh treh strank in jih analiziram ter interpretiram v obliki kratkega eseja. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati, ki se nanašajo na razvijanje spretnosti in veščin so, da: |  |  |  | Utemeljitev, pojasnilo, komentar ⇨ načrt učenja za naprej |
| Ključne dogodke in pojave glede nastanka prvih slovenskih političnih strank umestim v časovni trak. |  |  |  |  |
| Znam izbrati informacije in dokaze iz različnih besedil, fotografskega gradiva, spletnih virov ter oblikovati odgovore, mnenja in interpretacije na vprašanja z delovnega lista. |  |  |  |  |
| Z argumenti za in proti zagovarjam izbrani politični program iz časov nastanka prvih slovenskih političnih strank (argumenti vsebujejo dokaze in primere iz virov). |  |  |  |  |
| Izkažem digitalne spretnosti uporabe IKT tehnologije: delo v forumu spletne učilnice ter vodenje eListovnika. |  |  |  |  |

|  |  |  |  |  |
| --- | --- | --- | --- | --- |
| Pričakovani dosežki/rezultati na področju razvijanja odnosov, ravnanja, naravnanosti in stališč so, da: |  |  |  | Utemeljitev, pojasnilo, komentar ⇨ načrt učenja za naprej |
| Ob konkretnih primerih (nastanek prvih slovenskih političnih strank) izkažem zanimanje za slovenskoidentiteto in narodovo preteklost. |  |  |  |  |
| Na primerih analize političnih programov izkažem zanimanje za slovenske narodne politike, ki so vplivali na možnosti pridobivanja nacionalnih in drugih pravic. |  |  |  |  |

**Ocenjevanje eseja**

|  |  |
| --- | --- |
| **Ocena** | **Opisni kriterij** |
| **Odlično** | Esej je prepričljiv, transparenten z ustrezno uporabo strokovne terminologije, dijak je pri pisanju eseja povsem samostojen in z lastnimi izvirnimi argumenti utemeljuje. Argument vključuje utemeljitve, dokaze in primere.Vključena so vsa pomembna zgodovinska dejstva in dokazi v podporo argumentaciji; razlago dopolnjuje s podpornimi argumenti; dosledno je uporabljena ustrezna zgodovinska terminologija;predstavljena so dejstva, dokazi in s primeri podprta lastna stališča;dosledno je upoštevan zgodovinski kontekst. |
| **Prav dobro** | Esej je prepričljiv in povsem samostojno napisan, transparentnost pa je pomanjkljiva saj dijak ne prikaže glavnih značilnosti teme, ki jo razlaga. Ne vključuje izvirnih dokazov in primerov v argumentaciji.Vključena so vsa pomembna zgodovinska dejstva in dokazi v podporo argumentaciji; razlage ne uspe podpreti z vsemi možnimi podpornimi argumenti; pri uporabi zgodovinske terminologije ni vedno dosleden; v razlagi navaja le tuja stališča. Poskusi predstaviti tudi lastna stališča; dosledno je upoštevan zgodovinski kontekst. |
| **Dobro** | Esej je ustrezen, ne opazimo primerov za doseganje transparentnosti, a je dijak pri pisanju povsem samostojen. Izvirnih idej ni. Vključena je večina pomembnih zgodovinskih dejstev in dokazov tudi posamezni primeri v podporo argumentaciji;razlage ne uspe podpreti z možnimi podpornimi argumenti; pri uporabi zgodovinske terminologije ni dosleden; v razlagi skuša navajati tuja stališča;meša sedanjost z obravnavanim zgodovinskim kontekstom. |
| **Zadostno** | Esej je skromen, dijak se moti, ne vključuje nazornih primerov pri razlagi izbrane tematike. Izvirnih idej ni. Vključenih je le del pomembnih zgodovinskih dejstev in dokazov pri argumentaciji ali pa manj pomembni; razlage ne dopolnjuje s podpornimi argumenti; meša sedanjost z obravnavanim zgodovinskim kontekstom. |

**Ocenjevanje znanja – splošno znanje zgodovine**

|  |  |
| --- | --- |
| **Ocena** | **Opisni kriterij** |
| **Odlično** | Pozna dejstva, pojme, dogodke, pojave in koncepte po učbeniku in dodatnih zg. virih, na temelju virov sklepa o vzrokih in posledicah in jih samostojno razlaga in utemeljuje, ločuje dejstva in mnenja in oblikuje samostojne zaključke, na temelju podatkov z zemljevidov oblikuje samostojne zaključke, pomen dogodkov in pojavov samostojno presoja in utemeljuje po svojih besedah,je suveren pri delu v spletni učilnici in z e-listovnikom.  |
| **Prav dobro** | Pozna dejstva, pojme, dogodke, pojave in koncepte po učbeniku in na temelju virov sklepa o vzrokih in posledicah ter jih samostojno razlaga in utemeljuje, ločuje dejstva in mnenja, pri čemer ni povsem zanesljiv, in oblikuje samostojne zaključke, na temelju podatkov iz zemljevida oblikuje samostojne zaključke. Pomen dogodkov in pojavov presoja in utemeljuje, a ima pri tem včasih nekoliko težav. Je suveren pri delu v spletni učilnici in z e-listovnikom. |
| **Dobro** | Pozna dejstva, pojme, dogodke, pojave in koncepte po učbeniku, na temelju virov sklepa o vzrokih in posledicah in jih samostojno razlaga in utemeljuje, pri čemer ni povsem zanesljiv, dejstva in mnenja ločuje s pomočjo učitelja in oblikuje zaključke, ki niso povsem logični in prepričljivi, delo z zemljevidom obvlada – zna brati podatke in jih oblikovati v samostojne zaključke. Pomen dogodkov in pojavov skuša presojati in utemeljevati. Je večinoma suveren pri delu v spletni učilnici in z e-listovnikom. |
| **Zadostno** | Dejstva, pojme, dogodke in pojave deloma prepozna, vzroke in posledice deloma prepozna, iz virov pa le, če so povsem razvidni – jih le prepiše, dejstva in mnenja ločuje le, če so povsem razvidna, z zemljevidov povzame le povsem razvidne podatke, pri oblikovanju zaključkov ni prepričljiv, zahaja pa tudi v protislovja. Je večinoma suveren pri delu v spletni učilnici in z e-listovnikom. |

**Samorefleksija in izboljšave nadaljnjega učenja (vprašanja so v pomoč pri razmišljanju o tvojem znanju in učenju):**

* Izpolni tretji stolpec v tabeli VŽN (kaj sem se naučil/-a, katere nove spretnosti in veščine sem spoznala, katere nove vrednote so mi postale pomembne).
* Kako znanje/izdelek dokazuje tvoj napredek?
* Ali z njim dokazuješ, da se trudiš za doseganje zastavljenih ciljev? Na kakšen način?
* Kako znanje/izdelek dokazuje, da razmišljaš/ravnaš drugače kot v preteklem obdobju?
* Kako so mi pri napredku pomagale izbrane učne strategije? Utemelji.
* Na znanje/izdelek sem ponosen/ponosna, ker …
* Ko sem se učil/-učila, sem spoznal/-a, da…
* Ko sem pripravljal/pripravljala ta izdelek, sem se naučil/naučila, da …
* Iz učenja/izdelka je razvidno, da sem v pripravo vložil/vložila veliko truda, ker …
* Znanje/izdelek dokazuje, da znam/razumem …
* Znanje/izdelek je pomembno, ker …
* Pri učenju sem še posebej ponosen/ponosna na…………….., zato, ker……………………..
* Kateri izdelek mi je posebej dobro uspel?
* Kaj bi lahko izboljšal/-a?
* Kaj sem pri učenju spoznal/-a o sebi in o svojem delu?
* Načrt za naprej (kako dalje prihodnjič).